stanford-oval/wikipedia huggingface dataset:
Strasbourgin yliopisto
Historia

Strasbourgin nykyinen yliopisto juontaa juurensa Johannes Sturmin vuonna 1538 kaupunkiin perustamaan luterilaiseen, saksankieliseen kymnaasiin, joka muutettiin yliopistoksi vuonna 1631.
Ranskan hävittyä sodan Preussia vastaan ja Elsass-Lothringenin alue tultua liitetyksi Saksan keisarikuntaan yliopisto perustettiin vuonna 1872 uudelleen nimellä Kaiser-Wilhelm-Universität. Ensimmäisen maailmansodan myötä alue palautui jälleen Ranskalle.
Kun Saksa miehitti Ranskan toisessa maailmansodassa, yliopiston henkilökunta ja tarvikkeet siirrettiin Clermont-Ferrandin Keski-Ranskaan.
1970-luvulla Strasbourgin yliopisto jaettiin kolmeksi erilliseksi instituutioksi:
Louis Pasteur -yliopisto (Strasbourgin yliopisto I)
Marc Bloch -yliopisto (Strasbourgin yliopisto II)
Robert Schuman -yliopisto (Strasbourgin yliopisto III).
Yliopistot yhdistettiin kuitenkin uudestaan yhtenäiseksi Strasbourgin yliopistoksi 1. tammikuuta 2009.
Yliopiston tutkijoista kolme on saanut Nobelin palkinnon: Martin Karplus (2013), Jules Hoffmann (2011) ja Jean-Marie Lehn (1987).
Spercheiáda

| Spercheiáda Σπερχειάδα |
| --- | --- |
 Kunnallisyksikön sijainti
 Spercheiáda
 Koordinaatit: 38°54′27″N, 22°07′37″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Fthiotis
Kunta:  Makrakómi
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  270501
Väkiluku (2011):  7 680
 – Kaupunki­yhdys­kunta:  2 691
 – Kaupunki:  2 691
Aikavyöhyke:  UTC+2
 – Kesäaika:  UTC+3
Postinumero:  350 03
Suuntanumero(t):  22360
Infobox OKVirheellinen NIMI-arvo: 
Spercheiáda (kreik. Σπερχειάδα; kath.kreik. Σπερχειάς, Spercheiás; myös Sperchiáda/Sperchiás) on Kreikan kaupunki sekä samanniminen Makrakómin kunnan kunnallisyksikkö (Δημοτική Ενότητα Σπερχειάδος, Dimotikí Enótita Spercheiádos) ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 7 680 ja varsinaisen Spercheiádan kaupungin väkiluku 2 691 (vuonna 2011). Spercheiáda on Makrakómin kunnan kuntakeskus.
Spercheiádan kaupunki sijaitsee Keski-Kreikan pohjoisosissa kaupungille nimen antaneen Spercheiós-joen eteläpuolella. Spercheiáda oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Makrakómin kuntaan yhdessä Ágios Geórgios Tymfristoún ja Tymfristóksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Spercheiádan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ágios Sóstis | Ágios Sóstis | 240 |
| Ágios Sóstis | Dílofo | 67 |
| Anatolí | Anatolí | 166 |
| Argýria | Argýria | 303 |
| Ftéri | Áno Ftéri | 39 |
| Ftéri | Ftéri | 512 |
| Gardíki | Gardíki | 231 |
| Gardíki | Koureléika | 32 |
| Gardíki | Koutsoúfliani | 66 |
| Kallithéa Spercheiádos | Áno Kallithéa | 85 |
| Kallithéa Spercheiádos | Káto Kallithéa | 157 |
| Kampiá | Áno Kampiá | 4 |
| Kampiá | Chánia Kampión | 10 |
| Kampiá | Káto Kampiá | 142 |
| Kanália | Kanália | 242 |
| Kanália | Káto Kanália | 62 |
| Kloní | Anoígmata | 37 |
| Kloní | Kloní | 144 |
| Kloní | Trifýllia | 43 |
| Kolokythiá | Kolokythiá | 120 |
| Kyriakochóri | Kyriakochóri | 190 |
| Lefkás | Lefkás | 394 |
| Mármara | Mármara | 231 |
| Mesopotamiá | Mesopotamiá | 377 |
| Nikolítsi | Nikolítsi | 48 |
| Palaiochóri | Palaiochóri | 120 |
| Palaiovrácha | Palaiovrácha | 419 |
| Perivóli | Perivóli | 127 |
| Pítsi | Pítsi | 89 |
| Plátanos | Plátanos | 84 |
| Pougkákia | Kédra | 27 |
| Pougkákia | Mastoraíika | 14 |
| Pougkákia | Neochóri | 14 |
| Pougkákia | Pougkákia | 126 |
| Pougkákia | Vláchikos | 27 |
| Spercheiáda | Spercheiáda | 2 691 |
Yhteensä: 7 680
Samuli Paronen

| Samuli Paronen> Henkilötiedot |
| --- | --- |
Syntynyt: 23. toukokuuta 1917 Virolahti
Kuollut: 26. elokuuta 1974 (57 vuotta) Hämeenlinna
Kansalaisuus:   Suomi
Ammatti:  kirjailija, taidemaalari, työmies
Kirjailija
Tyylilajit:  aforistiikka, proosa
Esikoisteos:  Kesä Aataminkylässä (1964)
Aiheesta muualla
Löydä lisää kirjailijoitaKirjallisuuden teemasivulta
Samuli Paronen (23. toukokuuta 1917 Virolahti – 26. elokuuta 1974 Hämeenlinna) oli suomalainen kirjailija, taidemaalari ja työmies. Vaikka vaatimattomissa oloissa elänyt Paronen julkaisi esikoisteoksensa vasta 47-vuotiaana ja kuoli jo 57-vuotiaana, hän ehti kirjoittaa arvostetun tuotannon: kahdeksan romaania, novellikokoelman ja aforismikokoelman Maailma on sana, josta hänet parhaiten tunnetaan.
Elämä ja ura

Paronen syntyi Virolahden Ravijoen kylässä ja oli vanhempiensa Väinö Parosen ja Ida o.s. Tasan ainoa lapsi. Suutari-isä oli ollut perustamassa paikallista työväenyhdistystä ja punakaartin jäsenenä osallistui Suomen sisällissotaan. Väinö Paronen ei osallistunut väkivaltaisuuksiin tai taistelutoimiin, mutta hänet vangittiin toukokuussa 1918. Hän kuoli Tammisaaren vankileirillä saman vuoden elokuussa.
Ompelutöillä itsensä ja poikansa elättänyt äiti puolestaan kuoli influenssaan vuonna 1932. Näin Samuli Paronen jäi orvoksi 14-vuotiaana. Paroselle määrättiin holhooja, mutta hän jäi kuitenkin asumaan kotimökkiinsä.
Kansakoulun jälkeen Paronen elätti itsensä työmiehenä lähinnä metsä- ja maataloustöissä. Vuonna 1935 hän pestautui holhoojansa luvalla merimieheksi, minkä jälkeen hän oli kesät sillilaivoilla ja talvet rakennustyömailla. Helsingissä asuessaan Paronen meni naimisiin vuonna 1937 vuokraemäntänsä Aino Meurosen kanssa, joka oli häntä 20 vuotta vanhempi. Avioliitto jäi lapsettomaksi.
Eri paikoissa asuttuaan hän osti vuonna 1950 vaimonsa kanssa Janakkalasta maatilan. Siellä hän kirjoitti esikoisromaaninsa Kesä Aataminkylässä.
Vuodesta 1964 lähtien Paronen asui osa-aikaisesti Riihimäellä ja muutti sinne pysyvästi vuonna 1968. Riihimäkeläiset tunnistivat Parosen pitkän ja kumaraisen hahmon isosta mustasta huopahatusta, joka peitti tummat tuuheat hiukset. Samuli Paronen oli tuttu näky Riihimäellä, sillä hän istuskeli mielellään puistoissa ja lukusaleissa, asemakahvilassa kahvilla tai syömässä. Hän hankki lisätienestiä rakennuksilla apumiehenä.
Paronen kuoli keuhkosyöpään 1974 Ahveniston sairaalassa.
Ravijoen kylässä on Parosen mukaan nimetty Samuli Parosen tie.
Teokset

Kesä Aataminkylässä (1964)
Kuolismaantie (1967)
Lallinkorven leipä (1968)
Tämä on huone 8 (1968)
Kaivos (1970)
Huone puutalossa (1971)
Laiva (1972)
Kapina (1973)
Kortteeri (1974)
Maailma on sana (1974)
Testamentti : Jälkeenjääneitä mietteitä (2000)
Samuli Paronen -palkinto

Samuli Paronen -palkinto myönnetään ansioista aforistiikan alalla. Palkinto jaettiin ensimmäisen kerran vuonna 2006. Palkinnon jakaa Suomen aforismiyhdistys.
Lähteitä ja aiheesta muualla

Wikisitaateissa on kokoelma sitaatteja aiheesta .
Elämänvaiheita (Arkistoitu – Internet Archive)
Samuli Parosen aforismeja (Arkistoitu – Internet Archive)
Samuli Parosen seura
Hannu Mäkelä: Samuli. Otava, Helsinki 2006.
Kalevi Seilonen: Parosen maailmasta. Parnasso 1983:1.
Yrjö Varpio: Kirjailija muuttuvassa maailmassa. Parnasso 1974:2.
Samuli Parosen muistolaatta Riihimäen Hallikujalla, kuvattu heinäkuussa 2021.
Sinophoneus

| Sinophoneus |
| --- | --- |

 Permikausi Word-vaihe–Capitan-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Alalahko::  †Dinocephalia
Kladi::  †Anteosauria
Heimo::  †Anteosauridae
Alaheimo::  †Anteosaurinae
Suku::  †Sinophoneus  Cheng & Ji, 1996
Kaksiosainen nimi
 † Sinophoneus yumenensis  Cheng & Ji, 1996 
Synonyymit
 Stenocybus acidentatus Cheng & Li, 1997 
Katso myös
   Sinophoneus Wikispeciesissä   Sinophoneus Commonsissa 
Infobox OKNimi-testi OK: 
Sinophoneus (nimen merkitys: ”kiinalainen murhaaja/metsästäjä”) on sukupuuttoon kuollut keskisellä permikaudella elänyt terapsidisuku. Se on Dinocephaliaan ja Anteosauridaeen kuuluva lihansyöjä. Sukuun kuuluu laji Sinophoneus yumenensis.
Sinophoneus oli noin kaksi metriä pitkä, ja sen kallon pituus on 35 cm. Se eli nimensä mukaisesti nykyisen Kiinan alueella. Sen fossiileja on löydetty Gansun maakunnasta. Sinophoneus oli läheistä sukua Titanophoneus- ja Anteosaurus-suvuille.
Fylogenia

Cisneros et al., (2012):
Aikaisemmin lajiksi ”Stenocybus acidentatus” luokiteltu terapsidi olikin nuori Sinophoneus yumenensis -yksilö.
Selwyn Lloyd

Selwyn Lloyd (1960)
Selwyn Lloyd (28. heinäkuuta 1904, Liverpool – 1978) oli brittiläinen poliitikko ja asianajaja. Vuonna 1944 hän erosi liberaaleista ja liittyi konservatiiveihin. Hän oli alahuoneen jäsen vuodesta 1945, toinen ulkoministeri 1951–1954, elintarvikeministeri 1954–1955, puolustusministeri 1955, ulkoministeri 1955–1960 ja valtiovarainministeri 1960–1962. Hänellä oli keskeinen asema Suezin kriisin aikana vuonna 1956.
Soittorasia (televisiosarja)

| Soittorasia |
| --- | --- |
 DVD-julkaisun kansi.
Tyyli:  fiktio
Kestoaika:  46 min / jakso
Pääosissa:  Marjukka Halttunen  Esko Roine
Alkuperämaa:   Suomi
Alkuperäiskieli:  suomi
Verkko:  MTV1
Esitetty:  8. marraskuuta 1974 –
Jaksoja:  3
Tuotanto
Ohjaaja(t):  Ismo Sajakorpi
Käsikirjoittaja(t):  Ismo Sajakorpi
Tuotantoyhtiö(t):  Oy Mainos-TV-Reklam Ab
Aiheesta muualla
IMDb 
Elonet
Soittorasia on MTV:n tuottama kolmiosainen suomalainen televisiosarja, joka ensiesitettiin vuonna 1974 ja uusittiin 1970–1980-lukujen taitteessa. 
Sarjan on ohjannut ja käsikirjoittanut Ismo Sajakorpi ja sen pääosia näyttelivät Marjukka Halttunen ja Esko Roine. Vaikka kyseessä onkin MTV:n tuotanto, Yleisradio on julkaissut Soittorasian VHS-kasettina kirjastokäyttöön. Sarja on myös julkaistu DVD:llä lokakuussa 2012.
Soittorasiaa kuvattiin kesällä 1973 Turun saaristossa, tuotantoyhtiönä Filmi-Ässä.
Juoni

Irma Alanko (Marjukka Halttunen) on saapunut lastensa kanssa perheen kesämökille. Isän (Esko Roine) pitäisi seurata perässä, mutta häntä ei kuulu, ja alkaa tapahtua kummia. Tärkeää osaa näyttelee pieni huutokaupasta ostettu soittorasia.
Rooleissa

| 0 | 1 | 2 |
| --- | --- | --- |
|  Marjukka Halttunen  | … |   Irma Alanko   |
|  Esko Roine  | … |   Pentti Alanko   |
|  Tiina Vahevaara  | … |   Minna Alanko   |
|  Tomi Vahervaara  | … |   Jari Alanko   |
|  Veikko Uusimäki  | … |   Ylikoski   |
|  Erkki Luomala  | … |   Kemppainen   |
|  Juha Kandolin  | … |   Kallio   |
|  Jorma Panula  | … |   kapellimestari   |
|  Leila Itkonen  | … |   meklarin sihteeri   |
|  Vappu Jurkka  | … |   Ida Wahlfors   |
|  Kalle Granath  | … |   kalastaja   |
|  Aini Fronth  | … |   kalastajan vaimo   |
|  Risto Juhani  | … |   roistoliigan johtaja   |
|  Elis Sella  | … |   roisto   |
|  Vesa Pallasvesa  | … |   toinen roisto   |
|  Pertti Kelkka  | … |   murhaaja   |
|  Eija Hiltunen  | … |   sukulaistäti   |
|  Paavo Hukkinen  | … |   antiikkikauppias   |
|  Yrjö Kallionpää  | … |   meklari   |
|  Ture Junttu  | … |   Didot   |
|  Anssi Mänttäri  | … |   haastattelija   |
Vastaanotto

Monet 1970-luvun lapset ja nuoret muistelevat Soittorasiaa pelottavuutensa takia yhtenä mieleenjääneimmistä televisiokokemuksista.
Helsingin Sanomien tv-kriitikko Jukka Kajava piti sarjaa näyttävänä mutta tyhjänpäiväisenä tuhlauksena: ”On valmistettu siisti ja sujuva jännäri, jonka päähenkilö asuttaa suloisten lapsiensa kanssa ja kuvankauniin vaimonsa kanssa ylellisyysasuntoa siinä missä ulkomaisetkin sankarit. On hakeuduttu värikameroin ulos studiosta: miljöö näyttää pesunkestävältä. Ja Interpolkin on sotkeutunut tarinaan, niin että ohjelman ulkomaista vientiäkin lienee ohimennen ajateltu.” Kajavasta käsikirjoitus, ohjaus tai näyttelijäsuoritukset eivät kuitenkaan yllä korkealle.
Steela

Steela muinaisesta Egyptistä
Steela (kreik. στήλη) tarkoittaa vapaasti pystyssä seisovaa monumenttia. Steeloja tunnetaan muun muassa muinaisesta Egyptistä, Etiopiasta ja mayakulttuurin parista.
Muinaisen Egyptin steelat olivat litteitä, suorakulmion muotoisia kivilevyjä, joiden yläpään kulmat oli pyöristetty. Kivilevyyn kaiverrettiin uskonnollisia kaavoja ja kuvia, ja niitä aseteltiin alttareille ja hautakammioiden eteen pareittain.
Etiopiassa steeloja on Aksumissa, mutta niiden käyttötarkoitus on hämärän peitossa. Niiden arvellaan kuitenkin olevan hautamuistomerkkejä.
Steeloja on pystytetty kaikkialla korkeakulttuureissa ja myöhemmin Euroopassa muistomerkeiksi voitoista ja merkittävistä tapahtumista ja haudoille.
Buddhalainen steela Kiinasta 500-luvulta
Merkittäviä steeloja

Aksumin steelat
Naram-Sinin steela
Hammurabin laki
Khatškar
Ukrainan kivisteela
Lemnosin steela
Lapis Niger
Kiina:
Gwanggaeton steele
Nestorilaisten steela
Israel/Egypti:
Rosettan kivi
Merenptahin steela
Meshan steela
Danin steela
Akhenatenin rajasteela
Palermon kivi
Sulkapallo kesäolympialaisissa 2024

Sekanelinpelin alkulohko-ottelu Algerian ja Thaimaan parien välillä.
Sulkapallossa kilpailtiin Pariisin 2024 kesäolympialaisissa 11. kertaa. Ottelut pelattiin 27. heinäkuuta – 5. elokuuta 2024. Ottelut pelattiin Porte de La Chapelle Arenalla. Olympialaisissa pelattiin viidessä muodossa: naisille ja miehille on kaksin- ja nelinpelit sekä näiden lisäksi pelattiin sekanelinpeli.
Aikataulu

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| A | Lohkovaihe | N | Neljännesvälierät | P | Puolivälierät | V | Välierät | L | Loppuottelu |
| A | Aamupäivä | Aamupäivä | Aamupäivä | I | Iltapäivä | Iltapäivä | Iltapäivä | Iltapäivä | Iltapäivä |
| Pvm →> Laji ↓ | La 27> 7.A | La 27> 7.I | Su 28> 7.A | Su 28> 7.I | Ma 29> 7.A | Ma 29> 7.I | Ti 30> 7.A | Ti 30> 7.I | Ke 31> 7.A | Ke 31> 7.I | To 1> 8.A | To 1> 8.I | Pe 2> 8.A | Pe 2> 8.I | La 3> 8.A | La 3> 8.I | Su 4> 8.A | Su 4> 8.I | Ma 5> 8.A | Ma 5> 8.I |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
Kaksinpelit
| Miehet | A | A | A | A | A | A | A | A | A | A | N |  |  | P |  |  | V |  |  | L |
| Naiset | A | A | A | A | A | A | A | A | A | A |  | N |  |  | P |  | V |  | L |  |
Nelinpelit
| Miehet | A | A | A | A | A | A | A | A |  |  | P |  | V |  |  |  |  | L |  |  |
| Naiset | A | A | A | A | A | A | A | A |  |  | P |  | V |  |  | L |  |  |  |  |
| Seka | A |  | A | A | A | A |  |  |  | P |  | V |  | L |  |  |  |  |  |  |
Mitaliyhteenveto

| Laji | Kultaa | Hopeaa | Pronssia |  |  |  |
| --- | --- | --- | --- | --- | --- | --- |
| Miesten kaksinpeli   tiedot |  Viktor Axelsen Tanska (DEN) |  Kunlavut Vitidsarn Thaimaa (THA) |  Lee Zii Jia Malesia (MAS) |  |  |  |
| Naisten kaksinpeli   tiedot |  An Se-young Etelä-Korea (KOR) |  He Bingjiao Kiina (CHN) |  Gregoria Mariska Tunjung Indonesia (INA) |  |  |  |

| Miesten nelinpeli   tiedot |  Kiinan Taipei (TPE) Lee Yang Wang Chi-lin |  Kiina (CHN) Liang Weikeng Wang Chang |  Malesia (MAS) Aaron Chia Soh Wooi Yik |  |  |  |
| Naisten nelinpeli   tiedot |  Kiina (CHN) Chen Qingchen Jia Yifan |  Kiina (CHN) Liu Shengshu Tan Ning |  Japani (JPN) Nami Matsuyama Chiharu Shida |  |  |  |
| Sekanelinpeli   tiedot |  Kiina (CHN) Zheng Siwei Huang Yaqiong |  Etelä-Korea (KOR) Kim Won-ho Jeong Na-eun |  Japani (JPN) Yuta Watanabe Arisa Higashino |  |  |  |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Kiina | 2 | 3 | 0 | 5 |
| 2. |  Etelä-Korea | 1 | 1 | 0 | 2 |
| 3. |  Kiinan Taipei | 1 | 0 | 0 | 1 |
| 3. |  Tanska | 1 | 0 | 0 | 1 |
| 5. |  Thaimaa | 0 | 1 | 0 | 1 |
| 6. |  Japani | 0 | 0 | 2 | 2 |
| 6. |  Malesia | 0 | 0 | 2 | 2 |
| 8. |  Indonesia | 0 | 0 | 1 | 1 |
| Yhteensä | Yhteensä | 5 | 5 | 5 | 15 |
Seppo Tauriainen

Seppo Tauriainen (s. 1983) on suomalainen taikuri, klovni ja vatsastapuhuja. Hän esiintyy taiteilijanimellä Klovni Sebastian. Hän on esiintynyt muun muassa useita kiertueita Sirkus Finlandiassa, Linnanmäellä sekä Oulun Vauhtipuistossa.
Tauriaisella on ollut useita esiintymisiä sekä kiertueita ulkomailla mm. Ruotsissa, Norjassa, Venäjällä, Amerikassa, Virossa, Belgiassa ja Kiinassa.
Vuonna 2014 hänet palkittiin Kiinassa Wuhanin kansainvälisillä sirkusfestivaaleilla Excellent Award -palkinnolla.
Esiintymisiä

Klovni Sebastian on ollut vuosittain mukana sirkuskiertueilla ja esiintynyt televisiossa Suomessa ja ulkomailla
Esiintymisiä > Sirkuskiertueet

Sirkus Finlandia, Suomi (2004)
Sirkus Finlandia, Suomi (2005)
Cirkus Agora, Norja (2007)
Sirkus Finlandia, Suomi (2008)
Cirkus Wictoria, Ruotsi (2011)
Sirkus Finlandia, Suomi (2012)
Cirkus Merano, Norja (2013)
11th Wuhan International Circus Festival of China, Kiina (2014)
Kelly Miller Circus, Yhdysvallat (2015)
Sirkus Finlandia, Suomi (2017)
Sirkus Finlandia, Suomi (2018)
Sirkus Finlandia, Suomi (2019)
Sirkus Finlandia, Suomi (2020)
Sirkus Finlandia, Suomi (2021)
Sirkus Finlandia, Suomi (2022)
Sirkus Finlandia, Suomi (2023)
Sirkus Finlandia, Suomi (2024)
Esiintymisiä > Televisioesiintymisiä

Silmänkäännön rajoilla (13-jaksoa, 2000, Klovni Sebastian)
Ihana aamu (2005, Klovni Sebastian)
Ruben & Joonas (2005, Klovni Sebastian)
Krisse Show (2007, oma itsensä)
Liaoning TV, Kiina (2009, Taikuri Sebastian)
YLE Sirkus (oma itsensä)
Min Morgon (2010, Klovni Sebastian)
Talang (2011, Klovni Sebastian)
Wuhan TV, Kiina (2014 Vatsastapuhuja Sebastian)
CCTV, Kiina (2014 Vatsastapuhuja Sebastian)
Mentalisti Noora Karma (2014 Klovni Sebastian)
News 12 Westchester, Yhdysvallat (2015 Vatsastapuhuja Sebastian)
Zoo (televisiosarja), CBS-kanava Yhdysvallat (2015 Avustaja)
Hyvät kaupat (2016 Vatsastapuhuja Sebastian)
Bjällerklang (2018)
Pisara (2019)
Villien Toiveiden Virasto, Yle (2019)
Aiheesta muualla

Klovni Sebastianin kotisivu
Sebastianin alkutaival, Sirkusteltta
Sirkuslaiset Vatikaanissa, Sirkusteltta
Ventrilogisti, Sirkusteltta
Klovni Sebastian, Sirkusteltta
11th Wuhan International Circus Festival of China, Sirkusteltta
Sebastian ruotsalaissirkukseen, oululehti.fi
Sirkustaiteilija Seppo Tauriainen: Raamatun tekstejä ei voi puhua vatsasta, kotimaa24.fi
Oululainen vatsastapuhuja kiertää Norjaa sirkuksen mukana, Kaleva.fi[vanhentunut linkki]
Sharp Räsänen

| Henkilötiedot |
| --- | --- | --- | --- |
Syntymäaika: 17. helmikuuta 1999 (ikä 25)
Syntymäpaikka: Kuopio, Suomi
Pelipaikka: oikea laitapuolustaja
Pituus: 182 cm
Seura
Seura: AC Oulu
Pelinumero: 22
Junioriseurat
0000–2015: KuPS
Seurat
| Vuodet | Seura | O | (M) |
| 2016– | KuPS | 2 | (0) |
| 2017 | → KuFu-98 | 5 | (0) |
| 2017– | → AC Oulu (laina) | 3 | (0) |
| Yhteensä | Yhteensä | 10 | (0) |
Maajoukkue
| 2015–2016 | Suomi U17 | 3 | (0) |
| 2017– | Suomi U18 | 2 | (0) |
| 2017– | Suomi U19 | 1 | (0) |
 Seurajoukkueuran tilastot kattavat vain kansalliset sarjat, päivitetty 4. syyskuuta 2017.  Maajoukkueuran tilastot päivitetty 4. syyskuuta 2017.
Sharp Räsänen (s. 17. helmikuuta 1999 Kuopio) on suomalainen jalkapalloilija, pelipaikaltaan oikea laitapuolustaja.
Räsänen nousi KuPS:n junioreista edustusjoukkueeseen kaudeksi 2016. Hän pelasi ensimmäisen ottelunsa Veikkausliigassa 29. huhtikuuta 2017, kun KuPS hävisi kotonaan Ilvekselle 0–1.
Susan Ward

| Susan Ward> Henkilötiedot |
| --- | --- |
Syntynyt: 15. huhtikuuta 1976 (ikä 48) Monroe, Louisiana
Kansalaisuus:  Yhdysvallat
Ammatti:  näyttelijä ja malli
Aiheesta muualla
IMDb 
Elonet
Susan Ward (s. 15. huhtikuuta 1976 Monroe, Louisiana) on yhdysvaltalainen näyttelijä ja malli.
Elokuvat

Poison Ivy: The New Seduction (1997)
Sisäpiirissä (The In Crowd, 2000)
Hal ja iso rakkaus (2001)
Would I Lie To You? (2002)
Going Greek (2004)
Wild Things 2 (2004)
Cruel World (2005)
Rahantekijä (2005)
Vain ystäviä (2005)
Dead + Deader (2006)
Toxic (2007)
TV-työt

All My Children (1995)
Malibu Shores (1996)
Sunset Beach (1997–1999)
Make it or break it (2009–2012)
TV-työt > TV-sarjavierailut

Monk, Michelle Cullman
Just Legal, Kate Manat
C.S.I., Tanya Rollins
C.S.I. Miami, Ginger Wadley
Boomtown, Layla
Frendit, Hayley
Men, Women & Dogs, Sandra
Hercules: The Legendary Journeys, Psyche
Käännös suomeksi
Sperlonga

| Sperlonga |
| --- | --- |
 Sperlonga
 Koordinaatit: 41°16′N, 13°26′E 
Valtio:  Italia
Alue:  Latium
Maakunta:  Latina
Hallinto:  
 – Hallinnon tyyppi:  Kunta
 – Pormestari:  Rocco Scalingi
Pinta-ala:  
 – Kokonaispinta-ala:  19,49 km²
Korkeus:  0–479 m
Väkiluku (31.12.2015):  3 333
 – Väestötiheys:  171 as./km²
 
 www.comune.sperlonga.lt.it 
Infobox OKVirheellinen NIMI-arvo: 
Sperlonga on rannikkokaupunki Italiassa. Se sijaitsee Rooman ja Napolin puolivälissä. Lähikaupunkeja ovat Terracina lännessä, Fondi pohjoisessa, Itri koillisessa ja Gaeta idässä.
Sperlonga oli antiikin Rooman matkailukohde. Keisari Tiberius rakensi sinne kuuluisan huvilan. Länsi-Rooman valtakunnan kukistumisen jälkeen 500-luvulla rakennuksen rauniot palvelivat paikallisen väestön piilopaikkana. Saraseenien uhkan vuoksi rannikolle rakennettiin vartiotorneja. Vuonna 1534 keskusta tuhoutui Hayreddin Barbarossan hyökkäyksessä.
Nähtävyyksiä

Sperlongan päänähtävyys on Tiberiuksen huvilan paikalle perustettu museo. Huvilaan kuului grotto-luola, josta on löytynyt merkittäviä veistoksia. Nykyisin museossa olevat veistokset kuvaavat Skyllan hyökkäystä Odysseuksen laivaa vastaan, Polyfemoksen sokaisua, Palladionin ryöstöä ja Odysseusta nostamassa Akhilleen ruumista. Teoksia pidetään kolmen rhodoslaisen kuvanveistäjän Hagesandroksen, Athenodoroksen ja Polydoroksen tekeminä, ja Plinius vanhemman mukaan heidän oletetaan veistäneen myös Laokoon-ryhmän.
Vanhin kirkko Santa Maria 1100-luvulta on suljettuna mosaiikkien restauroinnin vuoksi. Sperlongassa käy matkailijoita etenkin sen uimarantojen vuoksi.
Aiheesta muualla

Kuvia tai muita tiedostoja aiheesta Sperlonga Wikimedia Commonsissa
Sperlongan kunnan verkkosivut
Latinan maakunta
Aprilia | Bassiano | Campodimele | Castelforte | Cisterna di Latina | Cori | Fondi | Formia | Gaeta | Itri | Latina | Lenola | Maenza | Minturno | Monte San Biagio | Norma | Pontinia | Ponza | Priverno | Prossedi | Rocca Massima | Roccagorga | Roccasecca dei Volsci | Sabaudia | San Felice Circeo | Santi Cosma e Damiano | Sermoneta | Sezze | Sonnino | Sperlonga | Spigno Saturnia | Terracina | Ventotene
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sperlonga
Tiberiuksen luola.
Truglian torni.
Käännös suomeksi